**Támogatás kisgyermekes családok számára**

**(„C” típusú pályázat)**

13. §

(1) Az támogatás célja, hogy minél több 18-35 év közötti kisgyermekes család éljen Izsákon.

(2) A támogatás keretében Izsák Város Önkormányzata 20 hónapon keresztül 72.000 Ft/hó támogatásban részesíti azokat a kisgyermekes családokat, akik vállalják, hogy a támogatás ideje alatt és azt követően legalább 1 évig életvitelszerűen, lakcímmel rendelkezve Izsákon maradnak és legalább a szülők egyike Bács-Kiskun megye közigazgatási területén lévő munkahelyen dolgozik, vagy folytat vállalkozói tevékenységet.

14. §

(1) A támogatásra pályázatot nyújthatnak be azok a családok, akiknél fennállnak az alábbi együttes feltételek (pályázó a család bármelyik felnőtt tagja lehet):

1. a pályázó és a vele költöző felnőtt személy 18-35 év közötti (a pályázat benyújtásakor elmúlt 18 éves, de az ösztönző támogatás végéig nem tölti be a 35. életévét),
2. a családban legalább 1 fő kiskorú vérszerinti vagy örökbe fogadott gyermeket nevelnek vagy a meg nem született gyermekkel történő várandósság igazoltan eléri a 91. napot,
3. a pályázó és a vele költöző felnőtt személy Izsákon lakcímmel rendelkezik, vagy Izsákra kíván költözni (lakcím létesítésére vonatkozó szándéknyilatkozatot nyújt be),
4. A család felnőtt korú tagjai vállalják, hogy a pályázat programjaiban részt vesznek. A támogatásban részesített család felnőtt korú tagjai számára kötelező a közösségi célú önkéntes tevékenység végzése Izsákon. A pályázó motivációs levelében kitér ez irányú elképzeléseikre.
5. A család felnőtt korú tagjai vállalják, hogy az ösztönző támogatás kifizetése alatt és azt követően legalább 1 évig életvitelszerűen, állandó lakcímmel rendelkezve Izsákon maradnak.
6. A család felnőtt korú tagjai vállalják, hogy legalább az egyik felnőtt családtag Izsák Város közigazgatási területén lévő munkáltatóval foglalkoztatási jogviszonyban áll vagy vállalkozási tevékenységét Izsák Város közigazgatási területén végzi az ösztönző támogatás kifizetése alatt és azt követően legalább 1 évig.

(2) A pályázat részeként kötelezően benyújtandó iratok, igazolások:

1. e rendelet 4. melléklete szerinti pályázati adatlap,
2. személyazonosító igazolvány és lakcímkártya másolata (pályázó által aláírt másolati példányok),
3. a pályázó részletes önéletrajza,
4. jövedelmi, vagyoni viszonyokra vonatkozó, ezen rendelet 6. melléklete szerinti nyilatkozat,
5. izsáki székhelyű vagy telephelyű munkáltatóval fennálló munkaviszony, munkavégzésre irányuló egyéb jogviszony igazolása, vagy ezek létesítésére irányuló munkáltatói szándéknyilatkozat, vállalkozói igazolvány,
6. nyilatkozat Izsákon végezni kívánt önkéntes munkára tett vállalásról (motivációs levél),
7. nyilatkozat, hogy a pályázó a döntéshozó önkormányzat Képviselő-testületének tagjával nem áll közeli hozzátartozói viszonyban (a vele költöző felnőtt személy nyilatkozata is szükséges),
8. a pályázó kiskorú gyermekének/gyermekeinek születési anyakönyvi kivonatának másolata, vagy Szakorvos, illetve védőnő által kiállított igazolás 91. terhességi napról.
9. A pályázat részeként meglétük esetén benyújtandó, nem kötelező jellegű iratok, igazolások:
10. iskolai végzettséget tanúsító oklevél vagy a tanulmányok folytatásáról szóló, az oktatási intézmény által kiállított igazolás,
11. korábbi munkaviszony igazolása,
12. a pályázó által a pályázat benyújtása előtt végzett önkéntes munkáról szóló igazolás.

15. §

(1) A kisgyermekes családok támogatására vonatkozó pályázati felhívást az Önkormányzat 2019. szeptember 28. napjáig hirdeti meg Izsák város honlapján, illetve a helyben szokásos módon.

(2) A pályázat benyújtásának határideje 2019. szeptember 17.

(3) pályázat elbírálásának határideje 2019. szeptember 24.

(4) A szerződéskötés határideje a képviselő-testületi döntés meghozatalát követő 10. nap.

(5) A támogatás összege 72.000.- Ft/hó. folyósításának időtartama maximum 20 hónap.